TU คาดกำไรไตรมาส 4/61 ออกมาดีแนะซื้ออ่อนตัวเป้า 20 บาท
TU คาดกำไรไตรมาส 4/61 ออกมาดีแนะซื้ออ่อนตัวเป้า 20 บาท
4 ก.พ. 2562

บล.ฟินันเซีย ไซรัส ระบุในบทวิเคราะห์วันนี้(4ก.พ.62) ว่า บริษัท ไทยยูเนี่ยน กรุ๊ป จำกัด (มหาชน) หรือ TU ราคาปลาทูน่าเดือน ม.ค. ลดลงเล็กน้อย -1.5% M-M อยู่ที่ US$1,280 ต่อตัน แต่ไม่น่ากังวลเพราะบริหารจัดการได้
ขณะที่ TU และลูกค้า OEM มองเหมือนกันว่าราคาปลาต่ำแล้ว จะกลับมาขึ้นในช่วงถัดไป ทำให้ลูกค้าเร่งซื้อมากขึ้น ซึ่งจะเป็นบวกกับยอดขายใน ไตรมาส4/61-1Q19 และอาจเป็นบวกต่อมาร์จิ้น ถ้าราคาปลาพลิกกลับมาปรับตัวขึ้นใน ก.พ.-มี.ค.
คาดว่ากำไรไตรมาส4/61 จะออกมาดี แม้ยังมีค่าใช้จ่ายปิดโรงงานแซลมอนอีกบางส่วน แต่ธุรกิจทูน่าฟื้นตัวดีมาก แต่จบทั้งปี 2018 คาดกำไร -6.1% เทียบช่วงเดียวกันของปีก่อนก่อนจะกลับมาเติบโตอีกครั้งในปี 2019 ราว 24.1% เทียบช่วงเดียวกันของปีก่อนคงราคาเป้าหมาย 20 บาท ราคาหุ้นปรับขึ้นมา 15.4% YTD ทำให้ Upside เหลือเพียง 7% จึงปรับคำแนะนำเป็นซื้ออ่อนตัวจากเดิมซื้อ